**Tiszavasvári Város Önkormányzat Képviselő-testületének 21/2021. (XII. 2.) önkormányzati rendelete**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról**

A gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében, 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkörében eljárva a következőket rendeli el:

**1. §**

(1) Tiszavasvári Város Önkormányzat gyermekjóléti ellátást biztosító intézményei:

*a)* Kornisné Liptay Elza Szociális és Gyermekjóléti Központ (székhelye: 4440 Tiszavasvári, Vasvári Pál u. 87.)

*b)* Tiszavasvári Bölcsőde (székhelye: 4440 Tiszavasvári, Gombás András utca 8. A ép.)

(2) Tiszavasvári Város Önkormányzata az alábbi gyermekjóléti alapellátásokat biztosítja:

*a)* család-és gyermekjóléti szolgáltatás keretében a család és gyermekjóléti szolgálat, valamint a család és gyermekjóléti központ,

*b)* a gyermekek napközbeni ellátása keretében a bölcsőde.

(3) Tiszavasvári Város Önkormányzata a Kornisné Liptay Elza Szociális és Gyermekjóléti Központon keresztül biztosítja a család- és gyermekjóléti szolgáltatást, a Tiszavasvári Bölcsődén keresztül a bölcsődei ellátást.

(4) A család- és gyermekjóléti szolgálat ellátási területe Tiszavasvári település közigazgatási területe, a család- és gyermekjóléti központ ellátási területe Tiszavasvári járáshoz tartozó település közigazgatási területe, míg a bölcsőde ellátási területe Tiszavasvári és Rakamaz városok, Tiszadob nagyközség, valamint Tiszaeszlár, Tiszadada, Tímár, Tiszanagyfalu, Szabolcs, Szorgalmatos községek közigazgatási területe.

(5) A tiszavasvári Bölcsőde keretein belül időszakos gyermekfelügyelet működik.

**2. §**

(1) A gyermekek napközbeni ellátása kertében nyújtott bölcsődei ellátás, valamint az időszakos gyermekfelügyelet igénybevétele iránti kérelmet írásban a Tiszavasvári Bölcsőde intézményvezetőjénél kell benyújtani.

(2) A kérelem elbírálásáról az intézményvezető – az intézmény szakmai programjában foglaltak alapján - egyéni elbírálással, elsődlegesen a jelentkezési sorrend alapján dönt.

(3) A gyermekek napközbeni ellátása kertében nyújtott bölcsődei ellátás megszűnik a gyermek folyamatos 4 hétig tartó hiányzása esetén, amennyiben a szülő vagy törvényes képviselő nem él jelzéssel a hiányzás okáról, és a visszatérés várható időpontjáról.

**3. §**

(1) A család-és gyermekjóléti szolgáltatás keretében a gyermekjóléti szolgáltatást a Család-és Gyermekjóléti Szolgálat, valamint a Család- és Gyermekjóléti Központ vezetőjénél írásban vagy szóban lehet kérelmezni.

(2) A kérelem elbírálásáról a Család-és Gyermekjóléti Szolgálat, valamint a Család- és Gyermekjóléti Központ vezetője dönt.

**4. §**

(1) A gyermekjóléti, gyermekvédelmi személyes gondoskodást nyújtó ellátásokat, valamint azok intézményi térítési díját a Tiszavasvári Bölcsődében e rendelet 1. melléklete, az egyéb intézményekben fizetendő gyermekétkeztetési intézményi térítési díját e rendelet 2. melléklete tartalmazza.

(2) A személyi térítési díj összege kérelemre

*a)* 10%-kal csökkenthető, ha a családban az egy főre jutó jövedelem az öregségi nyugdíj mindenkori legkisebb összegét nem haladja meg,

*b)* illetve elengedhető maximum 3 hónapra, amennyiben a közüzemi, illetve a gyógyszerköltségek kifizetése után az egy főre jutó jövedelem az öregségi nyugdíj mindenkori legkisebb összegének 50%-át nem haladja meg.

(3) Közüzemi és gyógyszerköltség alatt a térítési díj elengedése iránti kérelem beadását megelőző 3 hónap gáz-, villany-, és vízfogyasztásának, lakáscélú hiteltartozás törlesztőrészletének, és a rendszeresen fogyasztott - háziorvos által igazolt - gyógyszerek közgyógyellátáson kívüli térítési díjának kiadásait kell figyelembe venni.

(4) Ezen kérelem nyomtatványát a rendelet 3. sz. melléklete tartalmazza.

**5. §**

Ez a rendelet 2022. január 1-jén lép hatályba.

**6. §**

Hatályát veszti a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet.

Tiszavasvári, 2021. november 29.

 **Szőke Zoltán Dr. Kórik Zsuzsanna**

 **polgármester jegyző**

**A rendelet kihirdetve: 2021. december 2.**

**Dr. Kórik Zsuzsanna**

 **j e g y z ő**

*1. melléklet*

**A Tiszavasvári Bölcsődében alkalmazandó térítési díjak**

1. **Tiszavasvári Bölcsőde**

1.1. A gondozásért fizetendő intézményi térítési díj összege: 0. - Ft/ellátási nap

1.2. A gyermekétkeztetésért fizetendő intézményi térítési díj összege:

1.2.1. reggeli étkezés - a napi energia szükséglet 14%-a - **65 Ft**

1.2.2. tízórai - a napi energia szükséglet 9%-a - **45 Ft**

1.2.3. ebéd - a napi energia szükséglet 42%-a - **200 Ft**

1.2.4. uzsonna - a napi energia szükséglet 10%-a - **50 Ft**

1.2.5.Összesen: **360 Ft**

1.3. Az időszakos gyermekfelügyelet térítési díja összesen:

1.3.1. a felügyelet díja **125 Ft/gondozási óra,** és

1.3.2. a gyermekek által igénybevett étkezés(ek) mindenkori, jelen rendelet szerinti bölcsődei étkezési térítési díja.

Fent meghatározott díjak a fizetendő díjakat tartalmazzák, az intézmény alanyi mentessége miatt ÁFA fizetés nem merül fel.

*2. melléklet*

**A gyermekétkeztetésért fizetendő intézményi térítési díjak**

1. óvodában **305 Ft** **+ Áfa**

2. általános iskolában napközi, napi háromszori étkezés **380 Ft + Áfa**

3. általános iskolában napi kétszeri étkezés: **320 Ft+ Áfa**

4. általános iskolában menza: **240 Ft + Áfa**

5. középiskolai menza: **305 Ft+ Áfa**

6. középfokú iskolai kollégiumi ellátás: **760 Ft + Áfa**

*3. melléklet*

**Kérelem**

**a gyermekétkeztetési térítési díjkedvezmény vagy elengedés megállapításához**

I. Személyi adatok

1. A kérelmező adatai

Neve: ………………………………………………………………………………….

Születési neve: …………………………………………………………………………

Születési helye, ideje: ………………………………………………………………….

Anyja neve: ……………………………………………………………………………..

Családi állapota: ………………………………………………………………………..

Társadalombiztosítási Azonosító Jele: ………………………………………………….

Lakóhelye (bejelentett): ……………………………………………………………………

Tartózkodási helye (bejelentett): ………………………………………………………..

Egyéb elérhetősége (telefon, cím): ……………………………………………………….

E-mail cím: …………………………………………………………………………………

Aláhúzással jelölje, ahol életvitelszerűen lakik!

2. A kérelmező házastársa/élettársa adatai

Neve: …………………………………………………………………………………….

Születési neve: ………………………………………………………………………………

Születési helye, ideje: ………………………………………………………………………

Anyja neve: ……………………………………………………………………………………

Lakóhelye (bejelentett): ……………………………………………………………

Tartózkodási helye (bejelentett): ……………………………………………………

Egyéb elérhetősége (telefon, cím): ……………………………………………………..

Aláhúzással jelölje, ahol házastársa/élettársa életvitelszerűen lakik!

3. A családban a kérelem benyújtásának időpontjában a kérelmezővel közös háztartásban élő közeli hozzátartozók száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. A kérelem benyújtásának időpontjában a kérelmezővel közös háztartásban élő közeli hozzátartozók adatai:

4.1. Gyermek(ek) adatai, aki(k)re az étkezési térítési díjkedvezményt kéri:

|  |  |  |  |
| --- | --- | --- | --- |
| Név | Anyja neve | Születési hely, idő | Látogatott intézmény neve, címe |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

4.2. Közös háztartásban/lakásban élő egyéb személyek adatai:

|  |  |  |  |
| --- | --- | --- | --- |
| Név | Anyja neve | Születési hely, idő | Rokoni kapcsolat |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

II. Jövedelmi adatok

A kérelemhez mellékelni kell a jövedelemnyilatkozat 1-7. pontjaiban feltüntetett jövedelmek valódiságának igazolására szolgáló iratokat!

|  |  |  |
| --- | --- | --- |
| A jövedelem típusa | A kérelmező jövedelme | A kérelmezővel közös háztartásban élő közeli hozzátartozók jövedelme |
| Házastárs/ élettárs | gyermek: | gyermek: | egyéb személy: |
| 1. | Munkaviszonyból és más foglalkozási jogviszonyból származó jövedelem (ebből: közfoglalkoztatásból származó) |  |  |  |  |  |
| 2. | Társas és egyéni vállalkozásból, őstermelői, szellemi és más önálló tevékenységből származó jövedelem |  |  |  |  |  |
| 3. | Táppénz, gyermekgondozási támogatások (gyed, gyes, gyet, t-gyás, családi pótlék, tartásdíj, árvaellátás,stb.) |  |  |  |  |  |
| 4. | Önkormányzat, kormányhivatal és munkaügyi szervek által folyósított ellátások |  |  |  |  |  |
| 5. | Nyugellátás és egyéb nyugdíjszerű ellátások |  |  |  |  |  |
| 6. | Egyéb (pl. ingatlan-, föld bérbeadásból származó jöv., ösztöndíj, értékpapírból származó jöv.) Összes nettó jövedelem |  |  |  |  |  |
|  | Összes nettó jövedelem |  |  |  |  |  |
| 7. | Összes nettó jövedelmet csökkentő tényezők (pl. tartásdíj összege) |  |  |  |  |  |
| **Ügyintéző tölti ki:****Egy főre jutó havi nettó jövedelem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft/hó** |

III. A kérelmező és a közös háztartásban élő közeli hozzátartozók vagyona

5. **Ingatlanok**

Ingatlan becsült forgalmi értékeként az ingatlannak a településen szokásos forgalmi értékét kell feltüntetni.

5.1. **Lakástulajdon és lakótelek-tulajdon** (vagy állandó, illetve tartós használat): címe:\_\_\_\_\_\_\_\_\_\_\_\_\_\_\_\_\_\_\_város/község,\_\_\_\_\_\_\_\_\_\_\_\_\_\_\_\_\_\_\_\_\_\_út/utca,\_\_\_\_\_\_\_\_\_\_hsz. alapterülete:\_\_\_\_\_\_\_\_\_\_\_\_m2 , szerzés ideje:\_\_\_\_\_\_\_\_év, becsült forgalmi érték:\_\_\_\_\_\_\_\_\_\_Ft, tulajdonos neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tulajdoni hányad:\_\_\_\_\_\_\_\_\_\_\_\_\_\_\_\_\_ Haszonélvezeti joggal terhelt (Kérjük, a megfelelőt húzza alá!): igen nem

5.2. **Üdülőtulajdon és üdülőtelek-tulajdon** (vagy állandó, illetve tartós használat): címe:\_\_\_\_\_\_\_\_\_\_\_\_\_\_\_\_\_\_\_város/község,\_\_\_\_\_\_\_\_\_\_\_\_\_\_\_\_\_\_\_\_\_\_út/utca,\_\_\_\_\_\_\_\_\_\_hsz. alapterülete:\_\_\_\_\_\_\_\_\_\_\_\_m2 , szerzés ideje:\_\_\_\_\_\_\_\_év, becsült forgalmi érték:\_\_\_\_\_\_\_\_\_\_Ft, tulajdonos neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tulajdoni hányad:\_\_\_\_\_\_\_\_\_\_\_\_\_\_\_\_\_ Haszonélvezeti joggal terhelt (Kérjük, a megfelelőt húzza alá!): igen nem

5.3. **Egyéb, nem lakás céljára szolgáló épület/épületrész tulajdon** (vagy állandó használat): Megnevezése (Kérjük, a megfelelőt húzza alá!): zártkerti építmény, műhely, üzlet, műterem, rendelő, garázs, egyéb: \_\_\_\_\_\_\_\_\_\_\_ címe:\_\_\_\_\_\_\_\_\_\_\_\_\_\_\_\_\_\_\_város/község,\_\_\_\_\_\_\_\_\_\_\_\_\_\_\_\_\_\_\_\_\_\_út/utca,\_\_\_\_\_\_\_\_\_\_hsz. alapterülete:\_\_\_\_\_\_\_\_\_\_\_\_m2 , szerzés ideje:\_\_\_\_\_\_\_\_év, becsült forgalmi érték:\_\_\_\_\_\_\_\_\_\_Ft, tulajdonos neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tulajdoni hányad:\_\_\_\_\_\_\_\_\_\_\_\_\_\_\_\_\_ Haszonélvezeti joggal terhelt (Kérjük, a megfelelőt húzza alá!): igen nem

5.4. **Termőföldtulajdon** (vagy állandó használat): Megnevezése:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ címe:\_\_\_\_\_\_\_\_\_\_\_\_\_\_\_\_\_\_\_város/község,\_\_\_\_\_\_\_\_\_\_\_\_\_\_\_\_\_\_\_\_\_\_út/utca,\_\_\_\_\_\_\_\_\_\_hsz. alapterülete:\_\_\_\_\_\_\_\_\_\_\_\_m2 , szerzés ideje:\_\_\_\_\_\_\_\_év, becsült forgalmi érték:\_\_\_\_\_\_\_\_\_\_Ft, tulajdonos neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tulajdoni hányad:\_\_\_\_\_\_\_\_\_\_\_\_\_\_\_\_\_ Haszonélvezeti joggal terhelt (Kérjük, a megfelelőt húzza alá!): igen nem

6. **Egyéb vagyontárgyak**

Jármű becsült forgalmi értékeként a jármű kora és állapota szerinti értékét kell feltüntetni.

**Gépjármű:**

6.1. személygépkocsi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ típus \_\_\_\_\_\_\_\_\_\_\_rendszám a szerzés ideje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a gyártás éve: \_\_\_\_\_\_\_\_\_\_\_\_\_\_\_\_\_\_\_

Becsült forgalmi érték:\_\_\_\_\_\_\_\_\_\_\_\_\_\_\_\_Ft, Tulajdonos neve:………………………………….

6.2. tehergépjármű, autóbusz, motorkerékpár, vízi- vagy egyéb jármű: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ típus \_\_\_\_\_\_\_\_\_\_\_\_\_\_\_ rendszám, a szerzés ideje: \_\_\_\_\_\_\_\_, a gyártás éve: \_\_\_\_\_\_\_\_\_\_\_\_ Becsült forgalmi érték:\_\_\_\_\_\_\_\_\_\_\_\_\_\_\_\_ Ft

7. Összes vagyontárgy Összes vagyon becsült forgalmi értéke (A+B):\_\_\_\_\_\_\_\_\_\_\_\_\_\_\_\_\_\_\_\_\_Ft.

Az ügyintéző tölti ki: egy főre jutó forgalmi érték: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ft/fő

Megjegyzés: Ha a kérelmező vagy a családtagok bármely vagyontárgyból egynél többel rendelkeznek, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem Magyarország területén van, a forgalmi értéket a vagyon helye szerinti állam hivatalos pénznemében is fel kell tüntetni.

IV. **Nyilatkozatok**

Kijelentem, hogy a családomban élő közeli hozzátartozóként feltüntetett személyek életvitelszerűen az enyémmel megegyező lakcímen élnek. Kijelentem, hogy az ellátásra való jogosultság feltételeit érintő lényeges tények, körülmények megváltozásáról 15 napon belül értesítem az ellátást megállapító szervet. Felelősségem tudatában kijelentem, hogy a közölt adatok a valóságnak megfelelnek. Tudomásul veszem, hogy a kérelemben közölt jövedelmi adatok valódiságát a gyermekek védelméről és a gyámügyi igazgatásról szóló 1997. évi XXXI. törvény 131. § (5) bekezdése alapján a szociális hatáskört gyakorló szerv az állami adóhatóság útján - ellenőrizheti. Hozzájárulok a kérelemben szereplő adatoknak a gyermekvédelmi eljárás során történő felhasználásához. Kijelentem, hogy kérelmem pozitív elbírálása esetén fellebbezési jogomról lemondok. (Nemleges válasz esetén kérjük a szövegrészt áthúzni!)

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kérelmező aláírása nagykorú családtagok aláírása

Általános indokolás

1. A rendeletben meghatározottak megállapítására a gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) felhatalmazása alapján került sor az alábbiak szerint:

A Gyvt. 29. § (1)-(2) bekezdésében foglaltak értelmében:

„(1) A fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot.

(2) Ha törvény másként nem rendelkezik, a fenntartó önkormányzat rendeletben szabályozza

a) az önkormányzat által biztosított személyes gondoskodás formáit,

b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

c) az intézményvezető hatáskörében – külön eljárás nélkül – biztosítható ellátásokat,

d) az ellátás megszűnésének eseteit és módjait,

e) a fizetendő térítési díjak mértékét, csökkentésének és elengedésének eseteit, módjait.

**A Gyvt 131.  §** (1) az alábbiakat tartalmazza:

„A helyi önkormányzat hatáskörébe tartozó ellátásoknál az igazolás és a nyilatkozat tartalmát, benyújtásának részletes szabályait, az elbírálás részletes szempontjait, a jövedelemszámításnál irányadó időszakot a helyi önkormányzat rendeletben szabályozza.”

Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkör:

**„13. §** (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

8. gyermekjóléti szolgáltatások és ellátások;”

A Gyvt. szabályozza, hogy az önkormányzat milyen szolgáltatásokra állapíthat meg térítési díjat, és mit kell ingyenesen biztosítani, valamint szabályozza az ingyenes étkeztetés eseteit a bölcsőde esetében.

**„146. §** (1) Ha e törvény másként nem rendelkezik, a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért, valamint a gyermekétkeztetésért térítési díjat kell fizetni.”

**„21. §** (1) Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

a) a bölcsődében, mini bölcsődében”

**21/B. §** (1) Az intézményi gyermekétkeztetést ingyenesen kell biztosítani

a) a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval és társadalombiztosítási járulékkal csökkentett összegének 130%-át vagy

ae) nevelésbe vették;

2. A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rendelet) szabályozza a térítési díj megállapításának részletesebb szabályait.

3. A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 44. §. (1) bekezdése értelmében, ha a bölcsőde alapfeladatát nem veszélyezteti, a bölcsőde, térítési díj ellenében külön szolgáltatásként

a) játszócsoportot,

b) időszakos gyermekfelügyeletet,

c) gyermekhotelt,

d) egyéb, gyermeknevelést segítő szolgáltatást (pl. gyermeknevelési tanácsadást, játék-, eszközkölcsönzést)

működtethet, illetve otthoni gyermekgondozást biztosíthat.

A bölcsőde szabad kapacitása terhére biztosíthatja 2015. májusától az időszakos gyermekfelügyeletet, melynek biztosítása a fenntartó részére többletkiadást nem jelent.

A Korm. rendelet 9. § (4) A bölcsődei ellátást nyújtó intézmény, szolgáltató alapellátáson túli szolgáltatásaiért legfeljebb a szolgáltatás önköltségét meg nem haladó mértékű térítés kérhető.

A Gyvt. 149. §-ában foglaltak értelmében térítésmentesen kell biztosítani a 40. § (1)-(3) bekezdés (gyermekjóléti szolgálat, gyermekjóléti központ) szerinti gyermekjóléti szolgáltatást, amely esetben intézményi térítési díjat sem kell megállapítani. (Magasabb szintű jogszabály szövege a rendeletben nem ismételhető meg.)

A Gyvt. 149. §-ában meghatározza azokat az ellátásokat, melyeket térítésmentesen kell biztosítani (a 40. § (1)-(3) bekezdés (gyermekjóléti szolgálat, gyermekjóléti központ), és abban a bölcsőde nem szerepel, így annak ellenére, hogy az ellátás térítésmentesen biztosított, annak szerepelnie kell a rendeletben, 0,-Ft megjelöléssel.

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelt 9. § (2) bekezdése alapján ha a bölcsődében a gondozásért külön nem kívánnak személyi térítési díjat megállapítani az intézményi térítési díj összegét nullában kell meghatározni és írásban dokumentálni.

4. A rendelet normaszövegében nem kerül külön felsorolásra, az önkormányzat által az óvodában, ill. iskolai napköziben biztosított étkeztetés, mivel az ugyan önkormányzati feladat, de nem gyermekjóléti ellátás.

A rendelet mellékletét képező térítési díj azonban a Gyvt. 21. § (1) bekezdés alapján az óvodai és iskolai étkeztetés vonatkozásában is megállapításra kerül.

5. A rendelet kihirdetése és hatályba lépése közötti időtartamra vonatkozó szabályozás: 2012. január 1. napján hatályba lépett a Magyarország Gazdasági stabilitásáról szóló 2011. évi CXCIV. törvény, melynek 32. §-ában foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak kell eltelnie. Ezt a rendelkezést az önkormányzati rendeletekre is kell alkalmazni.

Tekintettel erre, a hatályba lépés időpontja 2022. január 1.  napja.

Részletes indokolás

**Az 1. §-hoz**

Az önkormányzat által biztosított gyermekjóléti ellátásokat nevezi meg, hogy hol, melyik intézményben mi elérhető.

**A 2. §-hoz**

A bölcsődei ellátás igénybevételének módját, lehetőségét szabályozza a szakasz, valamint meghatározza a Gyvt. 42. § (4) bekezdésében biztosítottan az időszakos gyermekfelügyeletet.

**A 3. §-hoz**

A gyermekjóléti szolgáltatás igénybevételi lehetőségét, módját szabályozza az adott szakasz.

**A 4. §-hoz**

A rendeletben szabályozott ellátások térítési díjai megjelölését tartalmazza ezen szakasz, melyek konkrétan a rendelet 1. és 2. sz. mellékleteiben kerülnek meghatározásra.

Valamint tartalmaz egy térítési díjat csökkentő illetve elengedő szabályozást alacsony jövedelemre tekintettel. A **jelenleg hatályban lévő Gyvt. az alacsony jövedelem esetén biztosítja az ingyenes étkezést a bölcsődés és óvodás korú gyermekek esetében a következő szakasz alapján:**

**„21/B. §** (1) **Az intézményi gyermekétkeztetést ingyenesen kell biztosítani**

**a) a bölcsődében,** mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval és társadalombiztosítási járulékkal csökkentett összegének 130%-át vagy

ae) nevelésbe vették;”

Ezen szakasz alapján ha valakinek a körülményeiben változás áll be, akár év közben is kérheti az ingyenes étkezés biztosítását.

Így a rendeleti szabályozás általános és középiskolás korú gyermekek esetén értelmezhető.

**A kormányhivatal javaslata alapján a rendeletben pontosításra kerül a támogatás összegének meghatározása, valamint a rendelethez csatolásra kerül egy kérelem nyomtatvány a gyermekétkeztetés térítési díja csökkentése és elengedése igénybevételéhez a 3. sz. mellékletben.**

**Az 5. §-hoz és a 6. §-hoz**

A hatályba léptető rendelkezést, illetve az előző rendelet hatályon kívül helyezését tartalmazza.

**Az 1. melléklethez és a 2. melléklethez**

A rendelet 1. és 2. sz. mellékleteiben szereplő térítési díjak nettó összegei pontosításra kerülnének az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2.§-ának megfelelő módon kerekítve meghatározva.

A kormányhivatal munkatársával egyeztetve, ezen kerekítés nem minősül térítési díj emelésnek, jogszabálynak való megfelelés miatt történik a módosítás.

**A 3. melléklethez**

A rendelethez csatolásra kerül egy kérelem nyomtatvány a gyermekétkeztetés térítési díja csökkentése és elengedése igénybevételéhez a 3. sz. mellékletben.